**PLANAS**

**Etikos pamoka 6 klasėje. Trukmė 90 min.**

**Tema ,, Vertybės padedančios išlikti“**

**Pamokos tikslas**. Per XX a. Žydų istoriją atskleisti bendražmogiškas vertybes.

**Pamokos uždaviniai.** Remiantis filmu, istoriniais faktais ir pateiktomis užduotimis, gebės išskirti 2-3 svarbiausias vertybes, kurios padėjo išlikti žydų tautai.

**Integracija:** istorija, anglų kalba.

**Metodai**: filmo apie Rananą Malkhanovą peržiūra, darbas grupėse, ,,Minčių lietus“, diskusija, viešas kalbėjimas ( pristatymas).

**Mokinių veikla**: I pamoka: mokiniai suskirstomi į 4 grupes, pateikiamos užduotys, žiūrimas filmas

**Užduotys:** I grupė – šeimos vertybės

II grupė – pagalba kitam ( atkreipiant dėmesį į žydų gelbėjimą, bei ,, Pasaulio teisuolio nominaciją“)

III grupė – baimė ir išdavystė ( karas, holokaustas, okupacija)

IV grupė- meilė tėvynei.

Mokiniai ant didelio lapo surašo visas jų manymu tinkamas pagal temą vertybes.

II pamoka. Mokiniai pristato savo rastas vertybes, kitos grupės išsako savo nuomonę, diskutuoja. Likus 15 min. pamokos mokinių grupės turi išskirti 2 -3 svarbiausias vertybes, kurios būtent šiuo laikmečiu padėjo išlikti žydų tautai.

**Namų darbas.** Panaudojant centropos tinklaraštį aprašyti ( nuo 5 iki 10 sakinių) 1 pasirinktą nuotrauką ir papasakoti biografiją, remiantis istoriniais faktais.